રાજ્યના આરોગ્ય વિભાગ દ્વારા ખાનગી તબીબો માટે એક સેમિનારનું આયોજન કરાયું હતું. સેમિનારને ખુલ્લો મુકતા ટી.બી કન્ટ્રોલના ડાયરેકટર શ્રી પ્રણવ પટેલે જણાવ્યું હતું કે, આ રોગ આમ તો જીવલેણ છે પરંતુ જો સમયસર સારવાર મળી જય તો દર્દી બચી શકે છે. દેશમાં પ્રતિ વર્ષ ૧ લાખ નવા દર્દીઓ ઉમેરાય છે. દેશના વડાપ્રધાન શ્રી નરેન્દ્રભાઈ મોદીએ વર્ષ ૨૦૨૫ સુધીમાં દેશને ટી.બી મૂક્ત કરવા આહવાન કર્યું છે ત્યારે રાજ્ય સરકારે પણ તે દીશામાં પગલા લીધા છે. રાજ્ય સરકારના આરોગ્ય વિભાગની સાથે ખાનગી તબીબોને જોડીને પણ આ રોગ નિર્મુળ કરવા અભિયાન હાથ ધરાયું છે.